AFC U-23 Osiyo chempionati finali 2018. 2018-yilgi U-23 Osiyo chempionati finali 2018-yilning 27-yanvar kuni Xitoyning Chanchjou shahridagi Changzhou Olimpiya sport markazida 2018-yilgi U-23 Osiyo chempionati gʻoliblarini aniqlash maqsadida boʻlib oʻtgan futbol uchrashuvi. Final oʻyinda yarim final gʻolibi boʻlgan Vyetnam va Oʻzbekiston terma jamoalari bahs olib borishgan. Oʻzbekiston terma jamoasi qoʻshimcha boʻlimlardan soʻng Vyetnamni magʻlub etib, Osiyo Futbol Konfederatsiyasi (AFC) tarixidagi eng qiziqarli va oʻziga xos final boʻlgan U-23 Osiyo Kubogidagi oʻzining ilk gʻolibligini qoʻlga kiritgan. Finalga yoʻl. Vyetnamning finaldagi ishtiroki kutilmagan hodisa sifatida baholangan. Turnirdan oldin Vyetnam bir marta, yaʼni 2016-yilgi U-23 Osiyo chempionatida qatnashib, jami uchta magʻlubiyat bilan oxirgi oʻrinni egallagan edi. Kuchli jamoalardan biri hisoblangan Oʻzbekiston dastlabki ikki turnirda gʻalaba qozona olmadi, ikki turnirda ham guruh bosqichidan chiqa olmagan va har ikkala turnirda faqat bitta gʻalabaga erishgan. Vyetnam terma jamoasi ushbu turnirda Janubiy Koreya, Avstraliya va Suriya bilan bir guruhda ishtirok etgan. Qiyin guruhda boʻlgan Vetnamning guruh bosqichini erta yakunlashi va turnirmi tark etishi kutilganj edi. Dastlabki turda Vyetnam Janubiy Koreyaga 1:2 hisobida magʻlub boʻlib ktilmalarni oqlagandek edi. Biroq, Vyetnam hayratlanarli darajada oʻyin uslubini oʻzgartirdi va Avstraliyani 1:0 hisobida magʻlub etgan, ikki yil oldingi magʻlubiyat uchun qasos olgan. Suriya bilan 0:0 hisobida durang oʻynagach, Vyetnam va Malayziya bilan birgalikda Janubiy-Sharqiy Osiyoning birinchi ikkita jamoasi boʻlib, pley-off bosqichiga yoʻl olgan. Vyetnam ikki trillerdan soʻng penaltilar seriyasida Iroq va Qatarni magʻlub etib, har bir bashoratni hayratda qoldirdi. Ikkala oʻyinda ham 120 daqiqadan soʻng 3:3 va 2:2 hisobida yakunlandi. Shu tariqa, Vyetnam 1999-yildan beri AFC turniri finalida ishtirok etgan birinchi Janubi-Sharqiy Osiyo terma jamoasiga aylanib, tarix yozdi. Bu Vyetnam terma jamoasining futbol tarixidagi ilk AFC finali boʻlgan. Oʻzbekiston mezbon Xitoy, Qatar va Ummon bilan A guruhidan joy olgan. Vyetnamdan farqli oʻlaroq, Oʻzbekiston koʻproq tajribaga ega edi va kamida yarim finalga qadar yetib borishi kutilgan edi. Biroq dastlab kutilgan umidlar Qatar jamoasiga 0:1 hisobida magʻlubiyatga uchraganidan soʻng oqlamayotgandek edi. Lekin keyinchalik Xitoy va Ummonni 1:0 hisobida magʻlubiyatga uchratgan. „Yosh oq boʻrilar“ chorak finalda Janubiy Koreya bilan oʻyinda 120 daqiqa vaqt sarflab 4–1 hisobida magʻlubiyatga uchratgan. YArim final oʻyinida Olimpiadaga tayyorgarlik koʻrayotgan va Osiyo chempioni Yaponiya jamoasini 4:0 hisobida magʻlub etib, finalga yoʻllanma olgan. Oʻyin. Bahslar. Hakamlar bilan bogʻliq muammolar. Finaldan oldin AFC xitoylik hakam Ma Ningni finalga tayinlagan edi. Ammo oʻyinga bir necha soat qolganda Ma oʻrniga ummonlik referi Ahmad Al-Kaf keldi. AFC oʻz qarorining sabablarini tushuntirmadi, biroq bu mezbon rasmiylar va AFC oʻrtasidagi hakamlik borasidagi kelishmovchiliklar tufayli boʻlgani taxmin qilinmoqda. Al-Kafning oʻzi ham Osiyo Chempionlar Ligasining oldingi oʻyinlarida hakamlik qilgan. Qorli sharoitlar. Oʻyin kuchli qor ostida, −2 °C dan past haroratda oʻtdi, bu nisbatan juda sovuq edi va qor yogʻishi sababli oʻyinni kechiktirish taklif qilingan edi. Biroq AFC bu talabni rad etdi va oʻyinni davom ettirishni buyurdi. Birinchi boʻlim tugagandan soʻng AFC maydonni qordan tozalashni soʻradi va oʻyin davom ettirilishi uchun taxminan oʻttiz daqiqadan bir soatgacha vaqt ketdi. Bu oʻyindan keyin ham oʻzbekistonlik, ham vetnamlik muxlislar tomonidan tanqid qilindi, chunki har ikki jamoa ham bunday ogʻir ob-havo sharoitida oʻynashga oʻrganmagandi. Oʻzbekiston terma jamoasi libosi. Birinchi boʻlimda shahar boʻylab kuchli qor boʻroniga qaramay, oʻzbekistonliklarga AFC tomonidan oq libos kiyishga ruxsat berildi. SHu boisdan nafaqat vetnamliklar, balki oʻzbekistonlik futbolchilar ham maydonda oʻz futbolchilarini topish va koʻrish juda qiyin boʻldi. Muammoni hal qilish uchun oʻzbekistonliklar oʻyinning ikkinchi boʻlimidayoq koʻk libosga oʻtishgan edi.